গুৱাহাটীৰ পে'ট্ৰল পাম্পসমূহত আজিৰে পৰা নগদ ধনৰে গ্ৰাহকে ক্ৰয় কৰিব নোৱাৰিব পে'ট্ৰল অথবা ডিজেল। কেৱল এ টি এম কাৰ্ডেৰেহে ডিজেল বা পে'ট্ৰল ক্ৰয় কৰিব পাৰিব। যিহেতু নগদ ধনৰ বিনিময়ত গ্ৰাহকক ইন্ধন নিদিয়াৰ সিদ্ধান্ত গ্ৰহণ কৰিছে গুৱাহাটী পে'ট্ৰল পাম্পৰ মালিক এছ'চিয়েশ্যনে।
লোকসভা নিৰ্বাচন শেষ নোহোৱা পৰ্যন্ত নগদ ধনৰ বিনিময়ত ইন্ধন নিদিয়াৰ সিদ্ধান্ত গ্ৰহণ কৰিছে। লোকসভা নিৰ্বাচন উপলক্ষে নগদ ধন সৰবৰাহৰ ক্ষেত্ৰত হোৱা অসুবিধাৰ বাবে পে'ট্ৰল পাম্পৰ মালিক এছ'চিয়েশ্যনে এই সিদ্ধান্ত গ্ৰহণ কৰিছে।
উল্লেখযোগ্য যে বুধবাৰে অৰ্থাৎ ১৭ এপ্ৰিলত আৰক্ষী আৰু ফ্লাইং স্কুৱাডৰ দলে নুনমাটিৰ চূণচালিত অমৃত চন্দ্ৰ ডেকা নামৰ এজন লোকৰ পৰা ২৫.১১ লাখ টকা জব্দ কৰিছিল।
মন কৰিবলগীয়া যে আৰক্ষীয়ে জব্দ কৰা এই ধনখিনি আছিল বাইহাটা চাৰিআলিৰ এটা পে'ট্ৰল ডিপোৰ। ৰঙালী বিহুৰ বাবে বেংক বন্ধ থকাত বুধবাৰে বেংকত ধন জমা দিবলৈ আহোতে আৰক্ষীয়ে টকাখিনি জব্দ কৰে।
এই ঘটনাৰ পিছতে জিলা এছ'চিয়েশ্যনে নগদ ধনৰ বিনিময়ত ২৩ এপ্ৰিল পৰ্যন্ত পে'ট্ৰল বা ডিজেল গ্ৰাহকক যোগান নধৰাৰ সিদ্ধান্ত গ্ৰহণ কৰে। কেৱল এ টি এম কাৰ্ডৰ বিনিময়তহে ইন্ধন যোগান ধৰিব বুলি এছ'চিয়েশ্যনে জানিবলৈ দিয়ে।
ডিব্ৰুগড় বিশ্ববিদ্যালয়ৰ ৰেগিং কাণ্ডঃ কোন দায়ী?
কিয় ক্ষমা বিচাৰিলে কিংবদন্তী গায়ক বব ডিলানে?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
